Dupljaja

**Dupljaja**  je naselje u opštini Bela Crkva u Južnobanatskom okrugu. Prema popisu iz 2011. bilo je 738 stanovnika

## Geografija
### Položaj naselja
Ima dobar geografski položaj, a izgrađena na kontaktu Malog peska i doline Karaša, severozapadno od Bele Crkve. Selo predstavlja raskrsnicu između Banatske peščare, Malog peska i doline Karaša, što je naročito bilo značajno u prošlosti.
## Historija
Svrstava se u stara vojvođanska naselja. Okolina Dupljaje predstavlja značajan arheološki lokalitet. Na mestu današnjeg naselja postojalo je praistorijsko naselje, koje su Rimljani proširili i izgradili za svoje potrebe.

Stanovništvo se pretežno bavi poljoprivredom. Dupljaja je bila zemljoradničko naselje, što je posledica povoljnog pedološkog pokrivača.

U 15. veku – Dupócz

1713. – Dupljaja

1894 – Temes – Váralja

1922 – Dupljaja

Kraj Duoljaje, na obali Karaša, nalazi se opkopi, zemljani radovi iz preistorijskog vremena, prema svojim potrebama.

Od 1421. do 1427. godine Dupolch (izg.Dupócz) je u posedu oligarha Jovana de Janka i u Krašovskom komitatu. 1690 – 1700. godine pojavljuje se ponovo Dupljaja, a 1713. imala je 20 domova.

Dupljaja je 1716 g. ušla u sastav Novopalanačkog dištrikta, a 1717. bilo je u njoj 30 domova. Ovo naselje nije razvijalo normalno, što se daje zaključiti po broju kuća 1749. godine, kada je u njemu bilo 28 kuća.

Godine 1752. došli su novi naseljenici Srbi. 1782. popisano je 429 pravoslavnih stanovnika. Preselili su se 1783. ovamo stanovnici sela Omora i naselili omorački sokak. Od starih crkvenih zvona drugo je bilo iz Omora. Crkva je iz druge polovine XVIII veka, a matične knjige se vode od 1778. godine.

Godine 1802. popisano je 786 stanovnika, a 1854. samo 737. 1873. godine Dopljaja je ušla u sastav Krašovskog, a 1876g. u sastav Tamiškog komitata.

U prvoj polovini XIX veka, kada je narod bio u neprekidnom pokretu, broj stanovništva je u stalnom opadanju, dok se u drugoj polovini pokazuje brojni porast stanovništva: 1869. godine 756.stanovnika; 1880 – 867; 1890–1049; 1900–1153; 1910–1242.

Godine 1906. sazidana je opštinska kuća i zgrada za opštinskog beležnika. 8. novembra 1918. zauzela je srpska vojska Dupljaju, koja je 1919. ušla u sastav Torontalskotamiške županije.

Na dan 31. januara 1921. godine popisano je 1190 duša, od koji je bilo: Srba–1149; Rumuna – 14; Nemaca – 10; Mađara -2. 20. novembra 1927. izvršen je izbor novog opštinskog predstavništva. Seoski atar 1927. godine obuhvata 4230 lanaca od kojih je 187 lanaca oranice i 830 lanaca pašnjaka opštinska imovina.

## Demografija
U naselju Dupljaja živi 669 punoletnih stanovnika, a prosečna starost stanovništva iznosi 38,8 godina (38,4 kod muškaraca i 39,1 kod žena). U naselju ima 262 domaćinstva, a prosečan broj članova po domaćinstvu je 3,24.

Ovo naselje je velikim delom naseljeno Srbima (prema popisu iz 2002. godine).

## Reference

### Literatura
* *Korišćena Literatura*:
* Izvor Monografija Podunavske oblasti 1812-1927 sastavio dr, Vladimir Margan biv. Predsednik Oblasnog odbora Komesar Oblasne Samouprave, objavljeno 1927„Napredak Pančevo,,
* Teritorija Podunavske Oblasti napisao dr. Vladimir Margan Predsednik Obl. Odbora Smederevu 1928.
* Istorijiski preglad Podunavske Oblasti Banatski deo napisao: **[[Feliks Mileker]]** bibliotekar i kustos gradske biblioteke i muzeja u Vršcu 1928.
* Milekerovi letopisi južnobanatskih opština 
* Letopisa Period 1812–2009. Dupljaja u Deliblatskoj Peščari Napisao Marina:(Beč 2009) Sastavio od Pisanih tragova, Letopisa, po predanju o selu Dupljaje nastanak sela ko su bili Dosenjenici čime se bavili meštani.
# Ma kakve mu bile mane i nedostaci, nedorečenosti, ali je suština i jezgro ovog rada je ostalo i ostaće netaknut. Neki delovi imaće samo svoj istorijski značaj, ali svi ostali zadržače i sačuvaće u punoj meri svoju naučnu vrednost. Jedno se ipak ne može osporiti, da smo bar udarili temelj, da smo pokazali pravac i obeležili put na kome se valja kretati ako želimo uspešan rad na polju naše istorije. Pa ako i nismo postigli više, nego samo toliko da smo dali podstrek drugima, od nas vičnimjima, mudrijima, koji će ovaj i ovakav posao bolje i savršenije obaviti nego mi tada smo već time učinili dosta „M. Marina“

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)